Author: Tima
Last saved by: Goran Stojic

NA NIŠKOM AERODROMU OBOREN REKORD PROŠLOGODIŠNJEG BROJA PUTNIKA 

        Tamara Ristić 331.583 putnik u ovoj godini

*Do kraja godine iz vazdušne luke u Nišu trebalo da odleti i sleti  oko 350.000 putnika što je sada već izvesno, ali je realno i da se ove godine može očekivati i oko 355.000 putnika, kaže Dušan Knežević, direktor Aerodroma “Konstantin Veliki”

*Nastavljaju se i ulaganja u razvoj niškog aerodroma

           Niški aerodrom je oborio prošlogodišnji rekord po broju putnika, a jubilarni 331.383 putnik bila je Tamara Ristić koja se nalazila na letu Memingen-Niš. Tamaru je  dočekao direktor aerodroma Dušan Knežević sa svojim saradnicima koji su joj uručili simbolične poklone. Tamara je do sada mnogo puta letela na relaciji Memingen- Niš – Memingen, ali nije ni slutila da će baš ona biti putnik koji će “probiti” rekord postavljen prošle godine.
        “Stvarno sam iznenađena ovim dočekom jer kada sam kupovala kartu za let nisam ni naslućivala šta me čeka nakon sletanja”, kaže Tamara Ristić. “Hvala puno niškom aerodromu  jer zahvaljujući ovim letovima sada mogu češće da budem sa svojom porodicom u Nišu budući da u Nemačkoj radim”.
         Jubilarna putnica dodaje da često putuje i da je pre dve nedelje bila u Nišu.
        “Nisam tako dugo u inostranstvu tako da ne mgu da uporedim kako je putovati nekim drugim prevoznim sredstvom i avionom. Otkako radim van Srbije stalno koristim letove sa niškog aerodrome i to mi puno znači. U svakom slučaju putovanje avionom mi omogućava da češće budem sa svojima koji su u Nišu”.
         Tamaru su na aerodromu, osim novinarskih ekipa, dočekali i članovi njene porodice i svi su bili jako iznenađni onim što se desilo.
            “Ovo je stvarno bilo veliko iznenađenje za mene, i od srca hvala svima”, kaže Tamara.
              Direktor Aerodroma “Konstantin Veliki” Dušan Knežević smatra da bi, ako se nastavi sa dosadašnjim korišćenjem njihovih usluga, do kraja godine iz vazdušne luke u Nišu trebalo da odleti i sleti  oko 350.000 putnika što je sada već izvesno, ali je realno i da se ove godine može očekivati i oko 355.000 putnika.
             “Danas smo sa Tamorom oborili rekor po broju opsluženih putnika za jednu godinu, a u 2018.godini imaćemo više putnika  nego što smo imali prošle godine. Tamara je bila 331.583 putnik, ali će se taj broj povećavati do kraja godine”, kaže direktor Dušan Knežević. “Veliko nam je zadovoljstvo da aerodrom u Nišu beleži konstantan rast broja putnika, a nadamo se da će tako biti i naredne, 2019.godine”.
             Knežević je dodao da će Aerodrom u Nišu nastaviti da ulaže u  razvoj, kako infrastrukture tako i kroz saradnju sa novim aviokompanijama koje bi mogle da se pridruže sadašnjim koje već imaju letove sa niškog aerodroma. 
              “Ulaganja u Aerodrom u Nišu su već u ovoj godini bila značajna” dodaje Knežević. “Dobili smo sredstva od 110 miliona direktnih investicija  ovde u Nišu za ovu godinu, a u saradnji sa aerodromima Srbije dobili smo još 70 miliona za ulaganja u opremu, pre svega  u vozilo za odleđivanje i zaštitu od zaleđivanja vazduhoplova. Ukupna investicija koja će biti na Aerodromu Niš za 2018. godinu je oko milion i po evra, odnosno 180 miliona dinara, a nadamo se da će ovakav trend biti nastavljen i tokom naredne godine”, kazao je Knežević i dodao da su sredstva za Aerodrom u Nišu u republičkom budžetu već planirana i odvojena i ona iznose 76 miliona dinara za 2019.godinu.
                                                                      V.Petrović

LEG:REKORDNA GODINA ZA NIŠKI AERODROM:doček za jubilarnu putnicu

LEG:DO KRAJA GODINE PREKO 350.000 PUTNIKA:Aerodrom “Konstantin Veliki”

(Projekat “Nišlije se uključuju u odlučivanje” sufinansiran iz budžeta grada Niša)